ПРОЕКТ

МЕТОДИКА

ЗА ФОРМИРАНЕ НА ЦЕНИТЕ ЗА ПОЛЗВАНЕ НА АВТОГАРИ, КАКТО И ПРЕДЕЛНИТЕ ЦЕНИ ЗА АВТОГАРОВО ОБСЛУЖВАНЕ

Общи положения

Чл. 1. С тази методика се определя начинът, по който собствениците на автогари формират цените за автогарови услуги, които превозвачите, изпълняващи превози по междуселищни автобусни линии в страната, заплащат за ползване на автогарите, както и пределните цени за автогарово обслужване.

Чл. 2. С методиката се въвеждат еднакви критерии, които собствениците на автогари прилагат спрямо всички превозвачи при определяне размера на цените за автогарови услуги.

Чл. 3. Методиката не определя единни цени за предоставяните автогарови услуги, а единствено пределни цени за тези услуги.

Чл. 4. Методиката определя начина на формиране на цените за следните автогарови услуги:

1. „Преминаване през автогара“;
2. „Престой на автобус в автогара“;
3. „Предоставяне на право за продажба на билети“.

«• Определяне на цените

Чл. 5. (1) Цената за услугата „Преминаване през автогара“ (ЦПрА) се определя по следната формула:

ЦПрА = (РПрА + РП) : БПрА, където:

РПрА са разходите за дейността по предоставяне на услугата „Преминаване през автогара“ за предходната година;

РП е разумната печалба;

БПрА е брой преминавания през автогарата за изтеклата година.

1. Разходите за дейността по предоставяне на услугата „Преминаване през автогара“ за предходната година (РПрА) се определят по следната формула:

РПрА = ПрР + HP, където:

ПрР са преките разходи на автогарата;

HP са непреките разходи на автогарата.

1. В преките разходи на автогарата (ПрР) се включват:

1

1. работната заплата и осигуровките на работниците и служителите, заети изцяло и само във връзка с дейността на автогарата, в това число: управител на автогарата, диспечери, охранители, хигиенисти, включително и касиерите за продажба на билети;
2. всички други разходи, като амортизации, разходи за материали, външни услуги и др., когато са извършени само във връзка с дейността на автогарата.
3. Непреките разходи (HP) включват разходите, които са извършени във връзка с цялостната дейност на предприятието на собственика на автогарата, в това число и за дейността на автогарата.

Непреките разходи на автогарата се определят като част от непреките разходи общо за предприятието, пропорционално на относителния дял (%) на приходите на автогарата в общия обем приходи на предприятието, представени в Отчета за приходите и разходите или в Отчета за всеобхватния доход, или съгласно приетата и оповестена счетоводна политика на предприятието.

1. В HP по ал. 4 не се включват разходите, свързани с допълнителни възнаграждения на административно-управленския персонал, финансовите разходи и разходите от липси на материални запаси, дарения, преоценки и обезценки на активи и провизии.
2. Приходите и разходите се определят в съответствие с приложимите счетоводни стандарти и данъчни правила.
3. Размерът на разумната печалба (РП) се определя в процент от общия размер на преките и съответната част от непреките разходи за дейността по предоставяне на автогаровата услуга. Разумната печалба е степен на възвращаемост на капитала, която е нормална за сектора в страната.
4. Броят преминавания през автогарата за изтеклата година (БПрА) се определя като отчетна величина въз основа на дневника за изпълнение на курсовете в автогарата (приложение № 9 от Наредба № 33 от 3 ноември 1999 г. за обществен превоз на пътници и товари на територията на Република България (Наредба № 33)).
5. За нови автогари БПрА се определя на база общия брой курсове съгласно маршрутните разписания, предоставени на собствениците на автогари в съответствие с чл. 52, ал. 3, т. 1 от Наредба №33.
6. Цената за услугата „Преминаване през автогара“ не може да надвишава:
7. за първа категория автогара 16,00 лв. без ДДС;
8. за втора категория автогара 12,00 лв. без ДДС;
9. за трета категория автогара 8,00 лв. без ДДС.

Чл. 6. (1) Цената за услугата „Престой на автобус в автогара“ се определя на база продължителността на престоя (часове и минути) и необходимата площ (кв. метри), като се отчита размерът на пазарните цени за отдаване под наем на подобни площи в същия район, както и действащите цени за платен паркинг в същия район, на чиято територия е автогарата.

1. Цената за услугата „Престой на ав тобус в автогара“ не може да надвишава:
2. за първа категория автогара 5,00 лв. на час с ДДС;
3. за втора категория автогара 4,00.лв. на час с ДДС;
4. за трета категория автогара 3,00 лв. на час с ДДС.

Чл. 7. (1) Услугата „Предоставяне на право за продажба на билети“ се предоставя по един от следните начини:

1. отдаване под наем на площ или помещение от автогарата от собственика на желаещите превозвачи, обслужващи маршрутни разписания с утвърдена спирка в съответната автогара, за откриване на гише за предварителна и текуща продажба на билети;
2. продажба на билети, издадени от превозвачите, в гише за предварителна и текуща продажба на билети, което е собственост на автогарата.
3. В случаите по ал. 1, т. 1 при определянето на цената за услугата се отчита размерът на пазарните цени за отдаване под наем на подобни площи или помещения в същия район, на чиято територия е автогарата. Пределната цена в случаите по ал. 1, т. 1 не може да надвишава:
4. за първа категория автогара 80,00 лв. на кв. м. с ДДС;
5. за втора категория автогара 70,00 лв. на кв. м. с ДДС;
6. за трета категория автогара 60,00 лв. на кв. м. с ДДС.
7. В случаите по ал. 1, т. 2 превозвачите заплащат за тази услуга при заплащане на услугата „Преминаване през автогара“, тъй като в преките разходи, които са елемент от формулата за определянето на цената й, са включени работната заплата и осигуровките на касиерите за продажба на билети.

Допълнителна разпоредба

§ 1. По смисъла на тази методика:

1. „Преминаване през автогара“ е всяко потегляне от сектор при изпълнение на започващ от автогара или преминаващ през нея курс, включително и заверка на пътен лист.
2. „Престой на автобус в автогара“ е престой на автобус, паркиран на територията на автогара извън регламентирания престой за изпълнение на съответния курс.
3. „Предоставяне на право за продажба на билети“ е услуга, предоставена от собственика на автогара, включваща:

* отдаването под наем на площ или помещение на желаещите превозвачи, обслужващи маршрутни разписания с утвърдена спирка в съответната автогара, да открият гише за предварителна и текуща продажба на билети или
* продажба на билети на превозвачите, която се извършва в собствено на автогарата гише за предварителна и текуща продажба на билети.

Преходни и заключителни разпоредби

§ 2. Тази методика се утвърждава от министъра на транспорта, информационните технологии и съобщения на основание чл. 22, ал. 4 от Закона за автомобилните превози и влиза в сила от датата на заповедта за утвърждаването й.

§ 3. Собствениците на автогари определят цените по тази методика в следните срокове:

1. в тримесечен срок след влизане в сила на методиката;

3

\* J

1. в срок до един месец при промяна на категорията на автогара.

§ 4. Пределните цени за предоставяните автогарови услуги „Преминаване през автогара“, „Престой на автобус в автогара“ и „Предоставяне на право за продажба на билети“ могат да се актуализират веднъж годишно.

4